ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ


ТЕСКЕМЕ


2017-жылдын «07» ноябры	№ 148	Москва шаары

«Атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруу шарттарынын тизмегине өзгөртүүлөрдү киргизүү жөнүндө» Евразия экономикалык комиссиясынын кеӊешинин чечиминин долбоору тууралуу

1. «Атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруу шарттарынын тизмегине өзгөртүүлөрдү киргизүү жөнүндө» Евразия экономикалык комиссиясынын кеӊешинин чечиминин долбоору (тиркелет) жактырылсын жана ал Евразия экономикалык комиссиясынын кеӊешине кароо үчүн берилсин.
2. Ушул тескеме Евразия экономикалык бирлигинин расмий сайтында жарыяланган күндөн тартып күчүнө кирет.

Евразия экономикалык комиссиясынын
Колллегиясынын төрагасы							Т. Саркисян

ЕВРАЗИЯ ЭКОНОМИКАЛЫК КОМИССИЯСЫ
КЕӉЕШ


ЧЕЧИМ


20   -ж. «      »				№ 						шаары

Атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруу шарттарынын тизмегине өзгөртүүлөрдү киргизүү жөнүндө

Бажы бирлигинин Бажы кодексинин 202-беренесинин 3-пунктуна жана Жогорку Евразия экономикалык кеӊешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин № 1 тиркемесинин 6-пунктуна ылайык Евразия экономикалык комиссиясынын  кеӊеши чечти:
1. Бажы бирлигинин Комиссиясынын 2010-жылдын 20-майындагы №329 чечими менен бекитилген атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруу шарттарынын тизмегине тиркемеге ылайык өзгөртүү киргизилсин.
2. Ушул Чечим расмий жарыяланган күндөн тартып 30 календардык күн өткөндөн кийин күчүнө кирет жана 2016-жылдын 15-декабрынан баштап келип чыккан укуктук мамилелерге жайылтылат. 

Евразия экономикалык комиссиясынын  Кеңешинин мүчөлөрү:

	
Армения Республикасынан

	
Беларусь Республикасынан

	
Казакстан Республикасынан

	Кыргыз Республикасынан
	
Россия
Федерациясынан 


	



В. Габриелян
	



В. Матюшевский
	



А. Мамин
	Т. Абдыгулов
	И. Шувалов








ТИРКЕМЕ

Евразия экономикалык комиссиясынын 
кеӊешинин 201 –ж.                   №	 чечимине 

Атайын бажы жол-жобосу белгилениши мүмкүн болгон товарлардын категорияларынын жана аларды мындай бажы жол-жобосуна жайгаштыруу шарттарынын тизмегине киргизилүүчү 
ӨЗГӨРТҮҮ 

Төмөнкүдөй мазмундагы 17–пункт менен толукталсын:
«17. Буга окшогондор Россия Федерациясында өндүрүлбөгөн жана Бирликтин бажы аймагына 2016-жылдын 15-декабрынан тартып ташып келинүүчү технологиялык жабдуу (анын ичинде комплектөөчүлөр жана (же) алардын запастык бөлүктөрү) Ямал жарым аралындагы Түштүк-Тамбей газконденсаттык кен чыккан жеринин күйгүзүлгөн жаратылыш газын өндүрүү боюнча заводду (мындан ары ушул пунктта тиешелүү түрдө – завод, кен чыккан жер) куруу жана эксплуатациялоо боюнча долбоорду жүзөгө ашыруу максатында бажы алымдарын, салыктарды төлөөсүз, ошондой эле тыюу салууларды жана чектөөлөрдү колдонуусуз атайын бажы жол-жобосуна жайгаштырылган аймактан орун алган мүчө мамлекеттин кен чыккан жерине жайгаштырылат.
Ушул пункттун биринчи бөлүгүндө көрсөтүлгөн товарларды атайын бажы жол-жобосуна жайгаштыруунун шарты болуп мүчө мамлекеттин кен чыккан жер жайгашкан аймагындагы бажы органына ошол мамлекеттин өнөр жай саясаты чөйрөсүндөгү ыйгарым укуктуу органынын Бирликтин бажы аймагына ташылып келген товарлар буга окшогондор Россия Федерациясында өндүрүлбөгөн технологиялык жабдуу (анын ичинде комплектөөчөлөр жана (же) алардын запастык бөлүктөрү) болуп саналарын жана заоводду куруу жана эксплуатациялоо боюнча долбоорду жүзөгө ашыруу үчүн багытталарын жазуу жүзүндө ырастоону, ошондой эле мындай товарлардын декларанты тууралуу маалыматтарды берүү болуп саналат. 
Декларант тарабынан ушул пункттун биринчи бөлүгүндө көрсөтүлгөн атайын бажы жол-жобосуна жайгаштырылган товарларды төмөнкү шарттарды сактоо менен башка адамдарга берүүсүнө жол берилет:
мындай адамдарда кен чыккан жердеги кен байлыктарды колдонуу укугунун болушу; 
заводду куруу (түзүү) жана эксплуатациялоо боюнча иштерди жүргүзүү максатында товарларды берүү;
мындай берүү тууралуу атайын бажы жол-жобосуна ылайык товарларды чыгарууну жүзөгө ашыруучу бажы органына кабарлоо.
Атайын бажы жол-жобосуна жайгашкан товарлар берилген жак аларды берген учурдан тартып көрсөтүлгөн товарларга карата атайын бажы-жол-жоболордун шарттарын сактоо үчүн жоопкерчилик тартат.  
[bookmark: _GoBack]Ушул пункттун биринчи бөлүгүндө көрсөтүлгөн атайын бажы жол-жобосуна жайгаштырылган товарлар аларды колдонуу максаттары өзгөргөндө атайын бажы жол-жобосуна ылайык товарларды чыгарууну жүзөгө ашырган бажы органына мындай чыгаруу жөнүндө милдеттүү кабарлоо менен бажы аймагынан чыгарылууга жана (же) Бажы бирлигинин Бажы кодексине ылайык башка бажы жол-жобосуна жайгаштырылууга тийиш. 
Ушул пункттун бешинчи бөлүгүндө белгиленген шарттар атайын бажы жол-жобосуна ылайык товарларды чыгарууну жүзөгө ашыруучу бажы органына коммерциялык, транспорттук (ташуу) документтерге ылайык мындай товарлардын аталышы, саны жана баасы тууралуу маалыматты камтыган колдонулган товарлардын тизмегин берүүдө алардын максаттуу багытына ылыйык колдонулуучу, ушул пункттун биринчи бөлүгүндө көрсөтүлгөн  товарларга карата колдонулбайт.
Ушул пункттун биринчи бөлүгүндө көрсөтүлгөн товарларды колдонуу жана башкаруу боюнча башка чектөөлөр, ошондой эле атайын бажы жол-жобосунун аракеттерин аягына чыгаруу ыкмалары жана тартиби, анын ичинде бажы контролунун астындагы мындай товарларды таануу тартиби аймагында кен чыккан жер жайгашкан мүчө мамлекеттин мыйзамдарына ылайык белгиленет.».

